Kriza ekonomike vështirëson punën e organizatave të bamirësisë
Fondacionet e bamirësisë hasin në vështirësi në kushtet e varfërisë në rritje.
Xhina Zbikovski thotë se vështirësitë për gjetjen e punës, ndëkohë që merr një ndihmë të vogël që jepet për njerëzit me aftësi të kufizuara, nuk i ngjajnë aspak ëndërrës amerikane. I dashuri i Xhinës, Xhon Ohleriç, ka një punë me orar të reduktuar, pa sigurime shëndetësore...dhe ai vuan nga epilepsia. Një në gjashtë amerikanë jetojnë në varfëri, si Xhina dhe Xhoni: Kim Perez drejton Qendrën e Burimeve Njerëzore në distriktin DuPage në Illinoi. Qendra shpërndan ndihma ushqimore për njerëz si Xhina dhe Xhoni. Në kushtet kur është shtuar numri i njerëzve që jetojnë në varfëri, agjencive të ndihmave po u mbarojnë burimet. Liza Majs-Lilling punon në Shoqatën Heartland të Shërbimeve për Kujdesin e Njerëzve, një agjenci në periferi të Çikagos, e cila përpiqet të parandalojë mungesën e strehimit. Ajo thotë se vetëm një numër i vogël i njerëzve që kanë nevojë për ndihmë mund ta sigurojnë atë. Xhina Zbikovski e di se ndihmat që mund të japin agjencitë e ndryshme janë të kufizuara. Ajo thotë se do të preferonte të kishte një punë për të siguruar jetesën. Xhina Zhbikovski thotë se nëse nuk bëhet diçka për të ndryshuar gjendjen e papunësisë, që tani është mbi 9 për qind, radhët e njerëzve që kërkojnë ndihmë do të vazhdojnë të shtohen.